ຕອນເຊົ້າຂອງວັນທີ 19 ມີນາ 2018 ກົມ ຈັດຕັ້ງ ແລະ ພະນັກງານ ກະຊວງຊົບພະຍາກອນທຳມະຊາດ ແລະ ສິ່ງແວດລ້ອມ ໄດ້ເປີດ ກອງປະຊຸມ ສຳມະນາ ການວິເຄາະ ແລະ ພັດທະນາການຈັດຕັ້ງ ຂອງພະແນກຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງ, ນະຄອນຫຼວງ, ການຈັດຕັ້ງ ໃຫ້ພະນັກງານ-ລັດຖະກອນ ຜູ້ທີ່ເຮັດວຽກງານຈັດຕັ້ງ ໂດຍການເປັນປະທານຂອງທ່ານ ໄຊຍະເວດ ວິໄຊ ກຳມະການປະຈຳພັກກະຊວ ຫົວໜ້າກົມຈັດຕັ້ງ ແລະ ພະນັກງານ, ມີວິທະຍາກອນຈາກກະຊວງພາຍໃນ ພ້ອມທັງນັກສຳມະນາກອນ 40 ກວ່າທ່ານ ເຂົ້າຮ່ວມ.
ການສຳມະນາໃນຄັ້ງນີ້ແມ່ນມີ 4 ຫົວຂໍ້ໃຫຍ່ເຊັ່ນ: ການຄຸ້ມຄອງຊັບພະຍາກອນມະນຸດ, ການວິເຄາະ ແລະ ພັດທະນາອົງການຈັດຕັ້ງ, ການພັດທະນາພະນັກງານ-ລັດຖະກອນ, ການວິເຄາະ ແລະ ກຳນົດຕຳແໜ່ງງານ.
ບັນດາຫົວຂໍ້ດັ່ງກ່າວນັກສຳມະນາກອນແມ່ນຈະໄດ້ລົງເລີກກ່ຽວກັບຄວາມຮູ້ພື້ນຖານທາງດ້ານທິດສະດີ ບວກກັບຕົວຈິງໃນການຈັດຕັ້ງປະຕິບັດໂດຍສະເພາະການເປັນເສນາທິການດ້ານວິຊາການໃຫ້ຄະນະພັກ ຄະນະນຳ ກ່ຽວກັບວຽກງານຈັດຕັ້ງໃຫ້ມີຄວາມເຂັ້ມແຂງ ໂດຍສະເພາະແມ່ຮການວິເຄາະ ການກຳນົດຕຳແໜ່ງງານ, ການຄຸ້ມຄອງພະນັກງານ-ລັດຖະກອນ ລວມທັງການບຳລຸງກໍ່ສ້າງ ແລະ ສັບຊ້ອນ ພະນັກງານ-ລັດຖະກອນ ພາຍໃນ ອົງການຈັດຕັ້ງ ຂອງ ບັນດາ ພະແນກ ຊສ ແຂວງ, ນະຄອນຫຼວງວຽງຈັນ ເພື່ອໃຫ້ບັນລຸຕາມແຜນຍຸດທະສາດການພັດທະນາ ພະນັກງານ-ລັດຖະກອນ ຂອງ ຂະແໜງຊັບພະຍາກອນທຳມະຊາດ ແລະ ສິ່ງແວດລ້ອມ ແຕ່ນີ້ຮອດປີ 2025 ແລະ ວິໃສທັດຮອດປີ 2030 ກອງປະຊຸມສຳມະນາຈະໄດ້ດຳເນີນເປັນເວລາ 5 ວັນ, ນັບແຕ່ວັນທີ 19-23 ມີນາ 2018.